31993R1785
L 163/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 1785/93 НА КОМИСИЯТА
от 30 юни 1993 година
относно правопораждащите факти на селскостопанските обменни курсове, използвани в сектора на влакнодайните растения
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 3813/92 на Съвета от 28 декември 1992 г. за отчетната единица и обменните курсове, които да се прилагат за целите на общата селскостопанска политика (1), и по-специално член 6 параграф 2 от него,
като има предвид, че помощта, въведена с Регламент (EИО) № 845/72 на Съвета от 24 април 1972 г., за определяне на специални мерки за насърчаване на отглеждането на копринени буби (2), последно изменен с Регламент (EИО) № 2059/92 (3), е дадена за кашони с яйца, от които успешно са се излюпили червеи; като има предвид, че поради тази причина фактът, по който се измерва дали е постигната икономическата цел, може, на общо равнище, да се счита за възникнал на 1 август всяка пазарна година; като има предвид, че тази дата може да бъде възприета като правопораждащ факт за селскостопанските обменни курсове, приложими при помощта за копринените буби;
като има предвид, че Регламент (EИО) № 876/75 на Комисията от 3 април 1975 г., за определяне на правопораждащия факт за помощта по отношение на лена и конопа и копринените буби (4), Регламент (EИО) № 1426/86 на Комисията от 14 май 1986 г., за определяне на правопораждащия факт за помощ за частно складиране за влакна от лен и коноп (5) и член 15 от Регламент (EИО) № 1201/89 на Комисията от 3 май 1989 г., за определяне на правила за прилагането на система за подпомагането на памука (6), последно изменен с Регламент (EИО) № 2328/92 (7), определят правопораждащия факт за земеделските обменни курсове на базата на критерии и законови разпоредби, които бяха съществено променени в контекста на новия агромонетарен режим, създаден с Регламент (EИО) № 3813/92; като има предвид, че Регламент (EИО) № 1068/93 на Комисията от 30 април 1993 г. относно подробните правила за определяне и прилагане на селскостопанските обменни курсове (8), и по-специално тези, които са приложими към въпросните суми, на базата на новите разпоредби;
като взе предвид, че член 10, параграфи 1 и 2 от Регламент (EИО) № 1068/93 предвижда за минималната цена и за помощта за памука правопораждащи факти, които са определени в член 15 от Регламент (EИО) № 1201/89; като има предвид, че, въпреки това, е подходящо да се посочи възможността за определяне на селскостопанските обменни курсове за помощта предварително;
като има предвид, че член 11, параграф 1 от Регламент (EИО) № 1068/93 предвижда прилагането на селскостопанския обменен курс в началото на пазарната година по отношение на помощите за хектар с лен и коноп; като има предвид, че член 10, параграф 3 от същия регламент предвижда, че правопораждащият факт за помощ за частно складиране за ленени и конопени влакна е първият ден от договора за всеки съответен лот; като има предвид, че Регламенти (EИО) № 876/75 и (EИО) № 1426/86 могат да бъдат отменени;
като има предвид, че мерките, предвидени в настоящия регламент, са в съответствие със становището на Управителния комитет по лена и конопа,
ПРИЕ НАСТОЯЩИЯ РЕГЛАМЕНТ:
Член 1
Правопораждащият факт на правото на помощ за копринени буби се счита за възникнал на 1 август от съответната пазарна година.
Член 2
Към член 15 от Регламент (EИО) № 1201/89 се добавя следната алинея:
„Въпреки това, селскостопанските обменни курсове за помощта могат да бъдат фиксирани предварително при условията, посочени в членове от 13 до 17 от Регламент (EИО) № 1068/93 на Комисията (9).
Член 3
Регламенти (EИО) № 876/75 и (EИО) № 1426/86 се отменят.
Член 4
Настоящият регламент влиза в сила на седмия ден след публикуването му в Официален вестник на Европейските общности.
Той се прилага от 1993/1994 пазарна година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 юни 1993 година.